erhwenkuo/poetry-chinese-zhtw huggingface dataset:
偶然五首
作者：皎然（唐）

樂禪心似蕩，吾道不相妨。獨悟歌還笑，誰言老更狂。偶然寂無喧，吾了心性源。可嫌蟲食木，不笑鳥能言。隱心不隱跡，卻欲住人寰。欠樹移春樹，無山看畫山。居喧我未錯，真意在其間。虜語嫌不學，胡音從不翻。說禪顛倒是，樂殺金王孫。真隱須無矯，忘名要似愚。只將兩條事，空卻漢潛夫。
問天
作者：皎然（唐）

天公何時有，談者皆不經。誰道賢人死，今為傅說星。
寓言
作者：皎然（唐）

吾道本無我，未曾嫌世人。如今到城市，彌覺此心真。
前溪作
作者：皎然（唐）

春歌已寂寂，古水自涓涓。徒誤時人輩，傷心作逝川。
戲作
作者：皎然（唐）

乞我百萬金，封我異姓王。不如獨悟時，大笑放清狂。
浮雲三章
作者：皎然（唐）

浮雲浮雲，集於扶桑。扶桑茫茫，日暮之光。匪日之暮，浮雲之汙。嗟我懷人，猶心如蠹。浮雲浮雲，集於咸池。咸池微微，日昃之時。匪日之昃，浮雲之惑。嗟我懷人，憂心如織。浮雲浮雲，集於高舂。高舂濛濛，日夕之容。匪日之夕，浮雲之積。嗟我懷人，憂心如惄。
寓言
作者：皎然（唐）

人生百年我過半，天生才定不可換。東海釣鼇鼇不食，南山坐石石欲爛。
若邪春興
作者：皎然（唐）

春生若邪水，雨後漫流通。芳草行無盡，清源去不窮。野煙迷極浦，斜日起微風。數處乘流望，依稀似剡中。
晨登樂遊原，望終南積雪
作者：皎然（唐）

淩晨擁弊裘，徑上古原頭。雪霽山疑近，天高思若浮。瓊峰埋積翠，玉嶂掩飛流。曜彩含朝日，搖光奪寸眸。寒空標瑞色，爽氣襲皇州。清眺何人得，終當獨再遊。
送商季皋
作者：皎然（唐）

比來知爾有詩名，莫恨東歸學未成。新豐有酒為我飲，消取故園傷別情。
山居
作者：鄭遨（唐）

悶見有人尋，移庵更入深。落花流澗水，明月照松林。醉勸頭陀酒，閑教孺子吟。身同雲外鶴，斷得世塵侵。冥心棲太室，散發浸流泉。採柏時逢麝，看雲忽見山。夏狂沖雨戲，春醉戴花眠。絕頂登雲望，東都一點煙。不求朝野知，臥見歲華移。採藥歸侵夜，聽松飯過時。荷竿尋水釣，背局上巖棋。祭廟人來說，中原正亂離。
茶詩
作者：鄭遨（唐）

嫩芽香且靈，吾謂草中英。夜臼和煙搗，寒爐對雪烹。惟憂碧粉散，常見綠花生。最是堪珍重，能令睡思清。
哭張道古
作者：鄭遨（唐）

曾陳章疏忤昭皇，撲落西南事可傷。豈使諫臣終屈辱，誰是後來修史者，言君力死正頹綱。
富貴曲
作者：鄭遨（唐）

美人梳洗時，滿頭間珠翠。豈知兩片雲，戴卻數鄉稅。
傷農
作者：鄭遨（唐）

一粒紅稻飯，幾滴牛頷血。珊瑚枝下人，銜杯吐不歇。
詠西施
作者：鄭遨（唐）

素面已雲妖，更著花鈿飾。臉橫一寸波，浸破吳王國。
思山詠
作者：鄭遨（唐）

因賣丹砂下白雲，鹿裘惟惹九衢塵。不如將耳入山去，萬是千非愁殺人。
招友人遊春
作者：鄭遨（唐）

難把長繩系日烏，芳時偷取醉工夫。任堆金璧磨星斗，買得花枝不老無。
宿洞庭
作者：鄭遨（唐）

月到君山酒半醒，朗吟疑有水仙聽。無人識我真閒事，贏得高秋看洞庭。
題病僧寮
作者：鄭遨（唐）

佛前香印廢晨燒，金錫當門照寂寥。童子不知師病困，報風吹摺好芭蕉。
題霍山秦尊師
作者：鄭遨（唐）

老鶴玄猿伴採芝，有時長歎獨移時。翠娥紅粉渾如劍，殺盡世人人不知。
偶題
作者：鄭遨（唐）

似鶴如雲一個身，不憂家國不憂貧。擬將枕上日高睡，賣與世間榮貴人。帆力劈開滄海浪，馬蹄踏破亂山青。浮名浮利濃於酒，醉得人心死不醒。
景福中作
作者：鄭遨（唐）

悶見戈鋋匝四溟，恨無奇策救生靈。如何飲酒得長醉，直到太平時節醒。
題中條靜觀
作者：鄭遨（唐）

松頂留衣上玉霄，永傳異跡在中條。不知揖遍諸仙否，欲請還丹問昨宵。
送臥雲道士
作者：虞有賢（唐）

臥雲道士來相辭，相辭倏忽何所之。紫閣春深煙靄靄，冥鴻一見傷弓翼，高飛輾轉心無疑。滿酌數杯酒，
示守庚申眾
作者：程紫霄（唐）

不守庚申亦不疑，此心常與道相依。玉皇已自知行止，任汝三彭說是非。
蘭溪靈瑞觀
作者：舒道紀（唐）

澄心坐清境，虛白生林端。夜靜笑聲出，月明松影寒。絳霞封藥灶，碧竇濺齋壇。海樹幾回老，先生棋未殘。
題赤松宮
作者：舒道紀（唐）

松老赤松原，松間廟宛然。人皆有兄弟，誰得共神仙。雙鶴沖天去，群羊化石眠。至今丹井水，香滿北山邊。
參同契明鏡圖訣詩二首
作者：彭曉（唐）

造化潛施跡莫窮，簇成真訣指蒙童。三篇秘列八環內，同人好道宜精究，究得長生路便通。至道希夷妙且深，燒丹先認大還心。日爻陰耦生真汞，兩端指的鉛金祖，莫向諸般取次尋。
題柳公權書度人經後
作者：魚又玄（唐）

臥雲道士來相辭，相辭倏忽何所之。紫閣當春凝煙靄，冥鴻複見傷弓翼，高飛輾轉心無疑。滿瀉數杯酒，
題泐潭
作者：裴休（唐）

泐潭形勝地，祖塔在雲湄。浩劫有窮日，真風無墜時。歲華空自老，訊息竟誰知。到此輕塵慮，功名自可遺。
贈黃櫱山僧希運
作者：裴休（唐）

曾傳達士心中印，額有圓珠七尺身。掛錫十年棲蜀水，擬欲事師為弟子，不知將法付何人。
登望京樓賦
作者：令狐綯（唐）

夷門一鎮五經秋，未得朝天不免愁。因上此樓望京國，便名樓作望京樓。
享太廟樂章
作者：夏侯孜（唐）

於鑠令主，聖祚重昌。興起教義，申明典章。俗尚素樸，人皆樂康。積德可報，流慶無疆。
和重陽錫宴禦制詩
作者：魏謨（唐）

四方無事去，宸豫杪秋來。八水寒光起，千山霽色開。
賀王僕射放榜
作者：周墀（唐）

文場三化魯儒生，三十餘年振重名。曾忝木雞誇羽翼，欲到龍門看風雨，關防不許暫離營。
酬李常侍立秋日奉詔祭嶽見寄
作者：周墀（唐）

秋祠靈嶽奉尊罍，風過深林古柏開。蓮掌月高珪幣列，豈是瑣才能祀事，洪農太守主張來。
寄華州周侍郎立秋日奉詔祭嶽詩
作者：李景讓（唐）

關河豁靜曉雲開，承詔秋祠太守來。山霽蓮花添翠黛，往歲今朝幾時事，謝君非重我非才。
句
作者：李景讓（唐）

成都十萬戶，拋若一鴻毛。
續夢中十韻
作者：鄭顥（唐）

間歲流虹節，歸軒出禁扃。奔波陶畏景，蕭灑夢殊庭。境象非曾到，崇嚴昔未經。日斜烏斂翼，風動鶴飄翎。異苑人爭集，涼臺筆不停。石門霧露白，玉殿莓苔青。若匪災先兆，何緣思入冥。禦爐虛仗馬，華蓋負雲亭。白日成千古，金縢閟九齡。小臣哀絕筆，湖上泣青萍。
揚州送人
作者：劉綺莊（唐）

桂楫木蘭舟，楓江竹箭流。故人從此去，望遠不勝愁。落日低帆影，歸風引棹謳。思君折楊柳，淚盡武昌樓。
置酒
作者：劉綺莊（唐）

酒熟人須飲，春還鬢已秋。願逢千日醉，得逭百年愁。卒卒周姬旦，棲棲魯孔丘。平生能幾日，不及且遨遊。
重陽宴東觀山亭和從事盧順之
作者：張固（唐）

亂山青翠郡城東，爽節憑高一望通。交友會時絲管合，高詠已勞潘嶽思，醉歡慚道自車公。
獨秀山
作者：張固（唐）

孤峰不與眾山儔，直入青雲勢未休。曾得乾坤融結意，擎天一柱在南州。
長門怨
作者：劉皋（唐）

營營孤思通，寂寂長門夜。妾妒亦知非，君恩那不借。攜琴就玉階，調悲聲未諧。將心寄明月，流影入君懷。
宿日觀東房詩
作者：李質（唐）

曾入桃溪路，仙源信少雙。洞霞飄素練，蘚壁畫陰窗。古木愁撐月，危峰欲墮江。自吟空向寂，誰共倒秋缸。
贈副戎
作者：南卓（唐）

翱翔曾在玉京天，墮落江南路幾千。從事不須輕縣宰，滿身猶帶禦爐煙。
命妓盛小叢歌餞崔侍禦還闕
作者：李訥（唐）

繡衣奔命去情多，南國佳人斂翠娥。曾向教坊聽國樂，為君重唱盛叢歌。
李尚書命妓歌餞有作奉酬
作者：崔元範（唐）

羊公留宴峴山亭，洛浦高歌五夜情。獨向柏臺為老吏，可憐林木響餘聲。
和李尚書命妓歌餞崔侍禦
作者：楊知至（唐）

燕趙能歌有幾人，為花迴雪似含顰。聲隨禦史西歸去，誰伴文翁怨九春。
覆落後呈同年
作者：楊知至（唐）

由來梁雁與冥鴻，不合翩翩向碧空。寒谷謾勞鄒氏律，二月春光正搖盪，無因得醉杏園中。
送韋覲謫潘州
作者：李明遠（唐）

北鳥飛不到，南人誰去遊。天涯浮瘴水，嶺外向潘州。草木春秋暮，猿猱日夜愁。定知遷客淚，應只對君流。
前望江麴令頌德
作者：蕭縝（唐）

政績雖殊道且同，無辭買石紀前功。誰論重德光青史，過裡猶歌臥轍風。
重陽東觀席上贈侍郎張固
作者：盧順之（唐）

渡江旌旆動魚龍，令節開筵上碧峰。翡翠巢低巖桂小，好是謝公高興處，夕陽歸騎出疏鬆。
責漢水辭
作者：李善夷（唐）

漢之廣兮，風波四起。雖有風波，不如蹄涔之水。蹄涔之水，不為下國而傾天子。漢之深兮，其堤莫量。雖雲莫量，不如行潦之汪。行潦之汪，不為下國而溺天王。漢之美者曰魴。吾雖饑不食其魴，恐汙吾之饑腸。
大堤曲
作者：李善夷（唐）

酒旗相望大堤頭，堤下連檣堤上樓。日暮行人爭渡急，槳聲幽軋滿中流。
金燈
作者：盧溵（唐）

疏莖秋擁翠，幽豔夕添紅。有月長燈在，無煙燼火同。香濃初受露，勢庳不知風。應笑金臺上，先隨曉漏終。
和李尚書命妓餞崔侍禦
作者：盧溵（唐）

烏臺上客紫髯公，共捧天書靜境中。桃朵不辭歌白薴，耶溪暮雨起樵風。
對酒
作者：趙牧（唐）

雲翁耕扶桑，種黍養日烏。手挼六十花甲子，饑魂吊骨吟古書，馮唐八十無高車。人生如雲在須臾，桐君桂父豈勝我，醉裡白龍多上升。菖蒲花開魚尾定，
南歌子詞三首
作者：裴諴（唐）

不是廚中丳，爭知炙裡心。井邊銀釧落，輾轉恨還深。不信長相憶，抬頭問取天。風吹荷葉動，無夜不搖蓮。簳蠟為紅燭，情知不自由。細絲斜結網，爭奈眼相鉤。
新添聲楊柳枝詞
作者：裴諴（唐）

思量大是惡姻緣，只得相看不得憐。願作琵琶槽那畔，得他長抱在胸前。獨房蓮子沒有看，偷折蓮時命也拌。若有所由來借問，但道偷蓮是下官。
從軍行二首
作者：虞世南（唐）

塗山烽候驚，弭節度龍城。冀馬樓蘭將，燕犀上穀兵。劍寒花不落，弓曉月逾明。凜凜嚴霜節，冰壯黃河絕。蔽日卷徵蓬，浮天散飛雪。全兵值月滿，精騎乘膠折。結髮早驅馳，辛苦事旌麾。馬凍重關冷，輪摧九折危。獨有西山將，年年屬數奇。烽火發金微，連營出武威。孤城塞雲起，絕陣虜塵飛。俠客吸龍劍，惡少縵胡衣。朝摩骨都壘，夜解穀蠡圍。蕭關遠無極，蒲海廣難依。沙磴離旌斷，晴川候馬歸。交河梁已畢，燕山旆欲揮。方知萬裡相，侯服見光輝。
擬飲馬長城窟
作者：虞世南（唐）

馳馬渡河幹，流深馬渡難。前逢錦車使，都護在樓蘭。輕騎猶銜勒，疑兵尚解鞍。溫池下絕澗，棧道接危巒。拓地勳未賞，亡城律豈寬。有月關猶暗，經春隴尚寒。雲昏無複影，冰合不聞湍。懷君不可遇，聊持報一餐。
出塞
作者：虞世南（唐）

上將三略遠，元戎九命尊。緬懷古人節，思酬明主恩。山西多勇氣，塞北有遊魂。揚桴上隴阪，勒騎下平原。誓將絕沙漠，悠然去玉門。輕齎不遑舍，驚策騖戎軒。凜凜邊風急，蕭蕭徵馬煩。雪暗天山道，冰塞交河源。霧鋒黯無色，霜旗凍不翻。耿介倚長劍，日落風塵昏。
結客少年場行
作者：虞世南（唐）

韓魏多奇節，倜儻遺聲利。共矜然諾心，各負縱橫志。結交一言重，相期千里至。綠沉明月弦，金絡浮雲轡。吹簫入吳市，擊築遊燕肆。尋源博望侯，結客遠相求。少年懷一顧，長驅背隴頭。焰焰戈霜動，耿耿劍虹浮。天山冬夏雪，交河南北流。雲起龍沙暗，木落雁門秋。輕生殉知己，非是為身謀。
怨歌行
作者：虞世南（唐）

紫殿秋風冷，雕甍落日沉。裁紈淒斷曲，織素別離心。掖庭羞改畫，長門不惜金。寵移恩稍薄，情疏恨轉深。香銷翠羽帳，弦斷鳳凰琴。鏡前紅粉歇，階上綠苔侵。誰言掩歌扇，翻作白頭吟。
中婦織流黃
作者：虞世南（唐）

寒閨織素錦，含怨斂雙蛾。綜新交縷澀，經脆斷絲多。衣香逐舉袖，釧動應鳴梭。還恐裁縫罷，無信達交河。
門有車馬客
作者：虞世南（唐）

陳遵重交結，田蚡擅豪華。曲臺臨上路，高軒抵狹斜。赭汗千金馬，繡軸五香車。白鶴隨飛蓋，朱鷺入鳴笳。夏蓮開劍水，春桃發綬花。高談辯飛兔，摛藻握靈蛇。逢恩出毛羽，失路委泥沙。曖曖風煙晚，路長歸騎遠。日斜青瑣第，塵飛金谷苑。危弦促柱奏巴渝，
飛來雙白鶴
作者：虞世南（唐）

飛來雙白鶴，奮翼遠淩煙。俱棲集紫蓋，一舉背青田。颺影過伊洛，流聲入管絃。鳴群倒景外，刷羽閬風前。映海疑浮雪，拂澗瀉飛泉。燕雀寧知去，蜉蝣不識還。何言別儔侶，從此間山川。顧步已相失，裴回各自憐。危心猶警露，哀響詎聞天。無因振六翮，輕舉複隨仙。
奉和幽山雨後應令
作者：虞世南（唐）

肅城鄰上苑，黃山邇桂宮。雨歇連峰翠，煙開竟野通。排虛翔戲鳥，跨水落長虹。日下林全暗，雲收嶺半空。山泉鳴石澗，地籟響巖風。
賦得吳都
作者：虞世南（唐）

畫野通淮泗，星躔應鬥牛。玉牒巨集圖表，黃旗美氣浮。三分開霸業，萬裡宅神州。高臺臨茂苑，飛閣跨澄流。江濤如素蓋，海氣似朱樓。吳趨自有樂，還似鏡中游。
賦得慎罰
作者：虞世南（唐）

帝圖光往冊，上德表鴻名。道冠二儀始，風高三代英。樂和知化洽，訟息表刑清。罰輕猶在唸，勿喜尚留情。明慎全無枉，哀矜在好生。五疵過亦察，二闢理彌精。幪巾示廉恥，嘉石務詳平。每削繁苛性，常深惻隱誠。政寬思濟猛，疑罪必從輕。於張懲不濫，陳郭憲無傾。刑措諒斯在，歡然仰頌聲。
奉和詠日午
作者：虞世南（唐）

高天淨秋色，長漢轉曦車。玉樹陰初正，桐圭影未斜。翠蓋飛圓彩，明鏡發輕花。再中良表瑞，共仰璧暉賒。
發營逢雨應詔
作者：虞世南（唐）

豫遊欣勝地，皇澤乃先天。油雲陰禦道，膏雨潤公田。隴麥沾逾翠，山花濕更然。稼穡良所重，方複悅豐年。
賦得臨池竹應制
作者：虞世南（唐）

蔥翠梢雲質，垂彩映清池。波泛含風影，流搖防露枝。龍鱗漾嶰穀，鳳翅拂漣漪。欲識淩冬性，唯有歲寒知。
侍宴應詔賦韻得前字
作者：虞世南（唐）

芬芳禁林晚，容與桂舟前。橫空一鳥度，照水百花然。綠野明斜日，青山澹晚煙。濫陪終宴賞，握管類窺天。
侍宴歸雁堂
作者：虞世南（唐）

歌堂面淥水，舞館接金塘。竹開霜後翠，梅動雪前香。鳧歸初命侶，雁起欲分行。刷羽同棲集，懷恩愧稻粱。
淩晨早朝
作者：虞世南（唐）

萬瓦宵光曙，重簷夕霧收。玉花停夜燭，金壺送曉籌。日暉青瑣殿，霞生結綺樓。重門應啟路，通籍引王侯。
奉和詠風應魏王教
作者：虞世南（唐）

逐舞飄輕袖，傳歌共繞梁。動枝生亂影，吹花送遠香。
初晴應教
作者：虞世南（唐）

初日明燕館，新溜滿梁池。歸雲半入嶺，殘滴尚懸枝。
春夜
作者：虞世南（唐）

春苑月裴回，竹堂侵夜開。驚鳥排林度，風花隔水來。
詠舞
作者：虞世南（唐）

繁弦奏淥水，長袖轉回鸞。一雙俱應節，還似鏡中看。
詠螢
作者：虞世南（唐）

的曆流光小，飄颻弱翅輕。恐畏無人識，獨自暗中明。
蟬
作者：虞世南（唐）

垂緌飲清露，流響出疏桐。居高聲自遠，非是藉秋風。
秋雁
作者：虞世南（唐）

日暮霜風急，羽翮轉難任。為有傳書意，聯翩入上林。
奉和月夜觀星應令
作者：虞世南（唐）

早秋炎景暮，初弦月彩新。清風滌暑氣，零露淨囂塵。薄霧銷輕縠，鮮雲卷夕鱗。休光灼前曜，瑞彩接重輪。緣情摛聖藻，並作命徐陳。宿草誠渝濫，吹噓偶搢紳。天文豈易述，徒知仰北辰。
和鑾輿頓戲下
作者：虞世南（唐）

重輪依紫極，前耀奉丹霄。天經戀宸扆，帝命扈仙鑣。乘星開鶴禁，帶月下虹橋。銀書含曉色，金輅轉晨飆。霧澈軒營近，塵暗苑城遙。蓮花分秀萼，竹箭下驚潮。撫己慚龍幹，承恩集鳳條。瑤山盛風樂，抽簡薦徒謠。
奉和至壽春應令
作者：虞世南（唐）

瑤山盛風樂，南巡務逸遊。如何事巡撫，民瘼諒斯求。文鶴揚輕蓋，蒼龍飾桂舟。泛沫縈沙嶼，寒澌擁急流。路指八仙館，途經百尺樓。眷言昔遊踐，回駕且淹留。後車喧鳳吹，前旌映彩旒。龍驂駐六馬，飛閣上三休。調諧金石奏，歡洽羽觴浮。天文徒可仰，何以廁琳球。
奉和幸江都應詔
作者：虞世南（唐）

南國行周化，稽山秘夏圖。百王豈殊軌，千載協前謨。肆覲遵時豫，順動悅來蘇。安流進玉軸，戒道翼金吾。龍旗煥辰象，鳳吹溢川塗。封唐昔敷錫，分陝被荊吳。沐道鹹知讓，慕義久成都。冬律初飛管，陽鳥正銜蘆。嚴飆肅林薄，曖景澹江湖。鴻私浹幽遠，厚澤潤凋枯。虞琴起歌詠，漢築動巴歈。多幸沾行葦，無庸類散樗。
奉和獻歲宴宮臣
作者：虞世南（唐）

履端初起節，長苑命高筵。肆夏喧金奏，重潤響朱弦。春光催柳色，日彩泛槐煙。微臣同濫吹，謬得仰鈞天。
奉和出潁至淮應令
作者：虞世南（唐）

良晨喜利涉，解纜入淮潯。寒流泛鷁首，霜吹響哀吟。潛鱗波里躍，水鳥浪前沉。邗溝非複遠，悵望悅宸襟。
應詔嘲司花女
作者：虞世南（唐）

學畫鴉黃半未成，垂肩嚲袖太憨生。緣憨卻得君王惜，長把花枝傍輦行。
題春夢秋歸故里
作者：吉師老（唐）

故國歸路賒，春晚在天涯。明月夜來夢，碧山秋到家。開窗聞落葉，遠墅見晴鴉。驚起曉庭際，鶯啼桃杏花。
看蜀女轉昭君變
作者：吉師老（唐）

妖姬未著石榴裙，自道家連錦水濆。檀口解知千載事，說盡綺羅當日恨，昭君傳意向文君。
放猿
作者：吉師老（唐）

放爾千山萬水身，野泉晴樹好為鄰。啼時莫近瀟湘岸，明月孤舟有旅人。
鴛鴦
作者：吉師老（唐）

江島濛濛煙靄微，綠蕪深處刷毛衣。渡頭驚起一雙去，飛上文君舊錦機。
巫峽聽猿
作者：吳商浩（唐）

巴江猿嘯苦，響入客舟中。孤枕破殘夢，三聲隨曉風。連雲波澹澹，和霧雨濛濛。巫峽去家遠，不堪魂斷空。
長安春贈友人
作者：吳商浩（唐）

繁華堪泣帝城春，粉堞青樓勢礙雲。花對玉鉤簾外發，各有歸程千萬裡，東風時節恨離群。
塞上即事
作者：吳商浩（唐）

身似星流跡似蓬，玉關孤望杳溟濛。寒沙萬裡平鋪月，分明更想殘宵夢，故國依然在甬東。
宿山驛
作者：吳商浩（唐）

文戰何堪功未圖，又驅羸馬指天衢。露華凝夜渚蓮盡，好同範蠡扁舟興，高掛一帆歸五湖。
北邙山
作者：吳商浩（唐）

北邙山草又青青，今日銷魂事可明。綠酒醉來春未歇，堪取金爐九還藥，不能隨夢向浮生。
秋塘曉望
作者：吳商浩（唐）

鐘盡疏桐散曙鴉，故山煙樹隔天涯。西風一夜秋塘曉，零落幾多紅藕花。
水樓感事
作者：吳商浩（唐）

高柳螿啼雨後秋，年光空感淚如流。滿湖菱荇東歸晚，閑倚南軒盡日愁。
泊舟
作者：吳商浩（唐）

身逐煙波魂自驚，木蘭舟上一帆輕。雲中有寺在何處，山底宿時聞磬聲。
湘雲
作者：吳商浩（唐）

□滿湘江雲瑩空，紛紛長對水溶溶。日西遙望自歸處，盡掛九疑千萬峰。
秋閨
作者：沈祖仙（唐）

白馬三軍客，青娥十載思。玉庭霜落夜，羅幌月明時。爐冷蜘蛛喜，燈高熠耀期。愁多不可曙，流涕坐空幃。
秋閨
作者：邵士彥（唐）

斜日空庭暮，幽閨積恨盈。細風吹帳冷，微月度窗明。怨坐啼相續，愁眠夢不成。調琴欲有弄，畏作斷腸聲。
擣衣
作者：吳大江（唐）

沙塞秋應晚，金閨恨已空。那堪裂紈素，時許出房櫳。杵影弄寒月，砧聲調夜風。裁縫雙淚盡，萬裡寄雲中。
題慈恩塔
作者：荊叔（唐）

漢國山河在，秦陵草樹深。暮雲千里色，無處不傷心。
三湘有懷
作者：蕭靜（唐）

柳絮飛來別洛陽，梅花落後到三湘。世情已逐浮雲散，離恨空隨江水長。
九日對酒
作者：元凜（唐）

嘉辰複遇登高臺，良朋笑語傾金罍。煙攤秋色正堪玩，誰知靖節當時事，空學狂歌倒載回。
中秋夜不見月
作者：元凜（唐）

蟾輪何事色全微，賺得佳人出繡幃。四野霧凝空寂寞，公子倚欄猶悵望，懶將紅燭草堂歸。
雷塘
作者：徐振（唐）

九重城闕悲涼盡，一聚園林怨恨長。花憶所為猶自笑，若問皇天惆悵事，只應斜日照雷塘。
古意
作者：徐振（唐）

擾擾都城曉又昏，六街車馬五侯門。箕山渭水空明月，可是巢由絕子孫。
寄人
作者：張侹（唐）

酷憐風月為多情，還到春時別恨生。倚柱尋思倍惆悵，一場春夢不分明。
武昌阻風
作者：方澤（唐）

江上春風留客舟，無窮歸思滿東流。與君盡日閑臨水，貪看飛花忘卻愁。
秋夜宿淮口
作者：景池（唐）

露白草猶青，淮舟倚岸停。風帆幾處客，天地兩河星。樹靜禽眠草，沙寒鹿過汀。明朝誰結伴，直去泛滄溟。
贈喬尊師
作者：張鴻（唐）

長忌時人識，有家雲澗深。性惟耽嗜酒，貧不破除琴。靜鼓三通齒，頻湯一味參。知師最知我，相引坐檉陰。
村行
作者：姚揆（唐）

天淡雨初晴，遊人恨不勝。亂山啼蜀魄，孤棹宿巴陵。影暗村橋柳，光寒水寺燈。罷吟思故國，窗外有漁罾。
潁川客舍
作者：姚揆（唐）

素琴孤劍尚閒遊，誰共芳尊話唱酬。鄉夢有時生枕上，回首帝京歸未得，不堪吟倚夕陽樓。
獨不見
作者：王訓（唐）

日晚宜春暮，風軟上林朝。對酒近初節，開樓蕩夜謠。石橋通小澗，竹路上青霄。持底誰見許，長愁成細腰。
歸去來引
作者：張熾（唐）

歸去來，歸期不可違。相見旋明月，浮雲共我歸。
結客少年場行
作者：虞羽客（唐）

幽並俠少年，金絡控連錢。竊符方救趙，擊築正懷燕。輕生辭鳳闕，揮袂上祁連。陸離橫寶劍，出沒騖徵旃。蒙輪恆顧敵，超乘忽爭先。摧枯逾百戰，拓地遠三千。骨都魂已散，樓蘭首複傳。龍城含宿霧，瀚海接遙天。歌吹金微返，振旅玉門旋。烽火今已息，非複照甘泉。
塞上
作者：鄭渥（唐）

出門何處問西東，指畫翻為語論同。到此客頭潛覺白，早晚回鞭複南去，大衣高蓋漢鄉風。
洛陽道
作者：鄭渥（唐）

客亭門外路東西，多少喧騰事不齊。楊柳惹鞭公子醉，頃刻知音幾存歿，半回依約認輪蹄。
猛虎行
作者：齊己（唐）

磨爾牙，錯爾爪。狐莫威，兔莫狡，饑來吞噬取腸飽。橫行不怕日月明，皇天產爾為生獰。前村半夜聞吼聲，
西山叟
作者：齊己（唐）

西山中，多狼虎，去歲傷兒複傷婦。官家不問孤老身，
君子行
作者：齊己（唐）

聖人不生，麟龍何瑞。梧桐不高，鳳凰何止。吾聞古之有君子，行藏以時，進退求己。榮必為天下榮，
善哉行
作者：齊己（唐）

大鵬刷翮謝溟渤，青雲萬層高突出。下視秋濤空渺彌，願除嗜慾待身輕，攜手同尋列仙事。
日日曲
作者：齊己（唐）

日日日東上，日日日西沒。任是神仙容，也須成朽骨。浮雲滅複生，芳草死還出。不知千古萬古人，
耕叟
作者：齊己（唐）

春風吹蓑衣，暮雨滴箬笠。夫婦耕共勞，兒孫饑對泣。田園高且瘦，賦稅重複急。官倉鼠雀群，共待新租入。
苦熱行
作者：齊己（唐）

離宮劃開赤帝怒，喝出六龍奔日馭。下土熬熬若煎煮，何當一雨蘇我苗，為君擊壤歌帝堯。
苦寒行
作者：齊己（唐）

冰峰撐空寒矗矗，雲凝水凍埋海陸。殺物之性，傷人之慾。既不能斷絕蒺藜荊棘之根株，又不能展鳳凰麒麟之拳局。如此，則何如為和煦，為膏雨，自然天下之榮枯，
春風曲
作者：齊己（唐）

春風有何情，旦暮來林園。不問桃李主，吹落紅無言。
城中懷山友
作者：齊己（唐）

春城來往桃李碧，暖豔紅香斷訊息。吾徒自有山中鄰，白晝冥心坐嵐壁。
讀李賀歌集
作者：齊己（唐）

赤水無精華，荊山亦枯槁。玄珠與虹玉，璨璨李賀抱。清晨醉起臨春臺，吳綾蜀錦胸襟開。狂多兩手掀蓬萊，
風琴引
作者：齊己（唐）

挪吳絲，雕楚竹，高託天風拂為曲。一一宮商在素空，愁魂傍枕不肯去，翻疑住處鄰湘娥。金風聲盡燻風發，
夏雲曲
作者：齊己（唐）

紅嵯峨，爍晚波，乖龍慵臥旱鬼多。爞爞萬裡壓天塹，男巫女覡更走魂，焚香祝天天不聞。天若聞，
讀李白集
作者：齊己（唐）

竭雲濤，刳巨鼇，蒐括造化空牢牢。冥心入海海神怖，鏘金鏗玉千餘篇，膾吞炙嚼人口傳。須知一一丈夫氣，
祈真壇
作者：齊己（唐）

玉甕瑤壇二三級，學仙弟子參差入。霓旌隊仗下不下，茫茫俗骨醉更昏，樓臺十二遙昆侖。昆侖縱廣一萬二千里，
黃雀行
作者：齊己（唐）

雙雙野田雀，上下同飲啄。暖去棲蓬蒿，寒歸傍籬落。殷勤避羅網，乍可遇雕鶚。雕鶚雖不仁，分明在寥廓。
石竹花
作者：齊己（唐）

石竹花開照庭石，紅蘚自稟離宮色。一枝兩枝初笑風，誰為根尋造化功，為君吐出淳元膽。白日當午方盛開，
寄南嶽白蓮道士能於長嘯
作者：齊己（唐）

猿猱休啼月皎皎，蟋蟀不吟山悄悄。大耳仙人滿頷須，醉倚長松一聲嘯。
古劍歌
作者：齊己（唐）

古人手中鑄神物，百煉百淬始提出。今人不要強硎磨，何時得遇英雄主，用爾平治天下去。
湘妃廟
作者：齊己（唐）

湘煙濛濛湘水急，汀露凝紅裛蓮濕。蒼梧雲疊九嶷深，廟荒松朽啼飛猩，筍鞭迸出階基傾。黃昏一岸陰風起，
巫山高
作者：齊己（唐）

巫山高，巫女妖，雨為暮兮雲為朝，楚王憔悴魂欲銷。秋猿嗥嗥日將夕，紅霞紫煙凝老壁。千巖萬壑花皆坼，雲深廟遠不可覓，十二峰頭插天碧。
《贈持法華經》僧
作者：齊己（唐）

眾人有口，不說是，即說非。吾師有口何所為，我聞念經功德緣，舌根可算金剛堅。他時劫火洞燃後，魔王輪幢自摧折，何況更如理行如理說。
刳腸龜
作者：齊己（唐）

爾既能於靈，應久存其生。爾既能於瑞，胡得迷其死。刳腸徒自屠，曳尾複何累。可憐濮水流，一葉泛莊子。
贈巖居僧
作者：齊己（唐）

石如騏驎巖作室，秋苔漫壇淨於漆。袈裟蓋頭心在無，黃猿白猿啼日日。
觀李瓊處士畫海濤
作者：齊己（唐）

巨鼇轉側長鰍翻，狂濤顛浪高漫漫。李瓊奪得造化本，葉撲仙槎擺欲沉，下頭應是驪龍窟。昔年曾要涉蓬瀛，千尋萬派功難測，海門山小濤頭白。令人錯認錢塘城，
昇天行
作者：齊己（唐）

身不沉，骨不重。驅青鸞，駕白鳳。幢蓋飄搖入冷空，三五仙子乘龍車，堂前碾爛蟠桃花。回頭卻顧蓬萊頂，
還人卷
作者：齊己（唐）

李白李賀遺機杼，散在人間不知處。聞君收在芙蓉江，鴛鴦浴煙鸞鳳飛，澄江曉映餘霞輝。仙人手持玉刀尺，
輕薄行
作者：齊己（唐）

玉鞭金鐙驊騮蹄，橫眉吐氣如虹霓。五陵春暖芳草齊，伯陽道德何唾咦，仲尼禮樂徒卑棲。
浮雲行
作者：齊己（唐）

大野有賢人，大朝有聖君。如何彼浮雲，掩蔽白日輪。安得東南風，吹散八表外。使之天下人，共見堯眉彩。
煌煌京洛行
作者：齊己（唐）

聖君垂衣裳，蕩蕩若朝旭。大觀無遺物，四夷來率服。清晨回北極，紫氣蓋黃屋。雙闕聳雙鼇，九門如川瀆。梯山航海至，晝夜車相續。我恐紅塵深，變為黃河曲。
吊汨羅
作者：齊己（唐）

落日倚闌幹，徘徊汨羅曲。冤魂如可吊，煙浪聲似哭。我欲考黿鼉之心，烹魚龍之腹。爾既啖大夫之血，
《贈念法華經》僧
作者：齊己（唐）

念念念兮入惡易，念念念兮入善難。念經唸佛能一般，心心緣經口緣字，一室寥寥燈照地。沈檀卷軸寶函盛，牙根舌根水滴寒，珊瑚捶打紅琅玕。但恐蓮花七朵一時折，況聞此經甚微妙，百千諸佛真秘要。靈山說後始傳來，舜弦和雅燻風吹，文王武王弦更悲。如此爭不遣碧空中有龍來聽，有鬼來聽。亦使人間聞者敬，
短歌寄鼓山長老
作者：齊己（唐）

雪峰雪峰高且雄，峨峨堆積青冥中。六月赤日燒不熔，行圍坐繞同一色，森森影動旃檀香。於中一子最雄猛，我聞岷國民歸依，前王后王皆師資。甯同梁武遇達磨，
漁父
作者：齊己（唐）

夜釣洞庭月，朝醉巴陵市。卻歸君山下，魚龍窟邊睡。生涯在何處，白浪千萬裡。曾笑楚臣迷，蒼黃汨羅水。
採蓮曲
作者：齊己（唐）

越溪女，越江蓮。齊菡萏，雙嬋娟。嬉遊向何處，
啄木
作者：齊己（唐）

啄木啄啄，鳴林響壑。貪心既緣，利嘴斯鑿。有朽百尺，微蟲斯宅。以啄去害，啄更彌劇。層崖豫章，聳幹蒼蒼。無縱爾啄，摧我棟樑。
靈松歌
作者：齊己（唐）

靈松靈松，是何根株。盤擗枝幹，與群木殊。世眼爭知蒼翠容，薜蘿遮體深朦朧。先秋瑟瑟生穀風，唯有此松高下枝，一枝枝在無摧折。痴凍頑冰如鐵堅，有時深洞興雷雹，飛電繞身光閃爍。乍似蒼龍驚起時，千年朽枿魍魎出，一株寒韻鏘琉璃。安得良工妙圖雘，
蠹
作者：齊己（唐）

蠹不自蠹，而蠹於木。蠹極木心，以豐爾腹。偶或成之，胡為勖人。人而不真，繇爾亂神。蠹兮蠹兮，何全其生。無託爾形，霜松雪檉。
行路難
作者：齊己（唐）

行路難，君好看，驚波不在黤黮間，小人心裡藏崩湍。七盤九折寒崷崒，翻車倒蓋猶堪出。未似是非唇舌危，又不見李太白，一朝卻作江南客。
謝徽上人見惠二龍障子，以短歌酬之
作者：齊己（唐）

我見蘇州崑山金城中，金城柱上有二龍。老僧相傳道是僧繇手，尋常入海共龍鬥。又聞蜀國玉局觀有孫遇跡，盤屈身長八十尺。遊人爭看不敢近，頭覷寒泉萬丈碧。近有五羊徽上人，徽上人，真藝者。惠我雙龍不言價，等閒不敢將懸掛。恐是葉公好假龍，及見真龍卻驚怕。
送人往長沙
作者：齊己（唐）

荊門歸路指湖南，千里風帆興可諳。好聽鷓鴣啼雨處，木蘭舟晚泊春潭。
偶題
作者：齊己（唐）

時事懶言多忌諱，野吟無主若縱橫。君看三百篇章首，何處分明著姓名。
寄山中叟
作者：齊己（唐）

青泉碧樹夏風涼，紫蕨紅粳午爨香。應笑晨持一盂苦，腥羶市裡叫家常。
贈琴客
作者：齊己（唐）

曾攜五老峰前過，幾向雙松石上彈。此境此身誰更愛，掀天羯鼓滿長安。
勉吟僧
作者：齊己（唐）

千途萬轍亂真源，白晝勞形夜斷魂。忍著袈裟把名紙，學他低折五侯門。
送人歸華下
作者：齊己（唐）

蓮花峰翠濕凝秋，舊業園林在下頭。好束詩書且歸去，而今不愛事風流。
夏日城中作二首
作者：齊己（唐）

三面僧鄰一面牆，更無風路可吹涼。他年舍此歸何處，青壁紅霞裹石房。竹低莎淺雨濛濛，水檻幽窗暑月中。有境牽懷人不會，東林門外翠橫空。
默坐
作者：齊己（唐）

燈引飛蛾拂焰迷，露淋棲鶴壓枝低。冥心坐滿蒲團穩，夢到天臺過剡溪。
水邊行
作者：齊己（唐）

身著袈裟手杖藤，水邊行止不妨僧。禽棲日落猶孤立，隔浪秋山千萬層。
寄鄭谷郎中
作者：齊己（唐）

人間近遇風騷匠，鳥外曾逢心印師。除此二門無別妙，水邊松下獨尋思。
翡翠
作者：齊己（唐）

水邊飛去青難辨，竹裡歸來色一般。磨吻鷹鸇莫相害，白鷗鴻鶴滿沙灘。
與節供奉大德遊京口寺留題
作者：齊己（唐）

柳岸晴緣十裡來，水邊精舍絕塵埃。煮茶嘗摘興何極，直至殘陽未欲回。
《謝荊幕孫郎中見示樂府歌集》二十八字
作者：齊己（唐）

長吉才狂太白顛，二公文陣勢橫前。誰言後代無高手，奪得秦皇鞭鬼鞭。
《謝陰符經》勉送藏休上人二首
作者：齊己（唐）

事遂鼎湖遺劍履，時來渭水擲魚竿。欲知賢聖存亡道，自向心機反復看。一林霜雪未沾頭，爭遣藏休肯便休。學盡世間難學事，始堪隨處任虛舟。
幽齋偶作
作者：齊己（唐）

幽院才容個小庭，疏篁低短不堪情。春來猶賴鄰僧樹，時引流鶯送好聲。
《贈念法華經》僧
作者：齊己（唐）

萬境心隨一念平，紅芙蓉折愛河清。持經功力能如是，任駕白牛安穩行。
對菊
作者：齊己（唐）

無豔無妖別有香，栽多不為待重陽。莫嫌醒眼相看過，卻是真心愛澹黃。
閉門
作者：齊己（唐）

正是閉門爭合閉，大家開處不須開。還防朗月清風夜，有個詩人相訪來。
勉送吳國三五新戒歸
作者：齊己（唐）

法王遺制付仁王，難得難持劫數長。努力只須堅守護，三千八萬是垣牆。
夏日寄清溪道者
作者：齊己（唐）

老病不能求藥餌，朝昏只是但焚燒。不知誰為收灰骨，壘石栽松傍寺橋。
送惠空北遊
作者：齊己（唐）

君向峴山遊聖境，我將何以記多才。叮嚀墮淚碑前過，寫取斯文寄我來。
寄懷歸州馬判官
作者：齊己（唐）

三年為倅興何長，歸計應多事少忙。又見秋風霜裛樹，滿山椒熟水雲香。
觀荷葉露珠
作者：齊己（唐）

霏微曉露成珠顆，宛轉田田未有風。任器方圓性終在，不妨翻覆落池中。
苦熱懷玉泉寺寄仁上人
作者：齊己（唐）

火雲如燒接蒼梧，原野煙連大澤枯。謾費葛衫葵扇力，爭禁泉石潤肌膚。
觀盆池白蓮
作者：齊己（唐）

素萼金英噴露開，倚風凝立獨徘徊。應思瀲灩秋池底，更有歸天伴侶來。
折楊柳詞四首
作者：齊己（唐）

鳳樓高映綠陰陰，凝重多含雨露深。莫謂一枝柔軟力，幾曾牽破別離心。館娃宮畔響廊前，依託吳王養翠煙。劍去國亡臺殿毀，卻隨紅樹噪秋蟬。穠低似中陶潛酒，軟極如傷宋玉風。多謝將軍繞營種，翠中閑卓戰旗紅。高僧愛惜遮江寺，遊子傷殘露野橋。爭似著行垂上苑，碧桃紅杏對搖搖。
答長沙丁秀才書
作者：齊己（唐）

月月便車奔帝闕，年年貢士過荊臺。如何三度槐花落，未見故人攜卷來。
戒小師
作者：齊己（唐）

不肯吟詩不聽經，禪宗異嶽懶遊行。他年白首當人問，將底言談對後生。
題舊拄杖
作者：齊己（唐）

親採匡廬瀑布西，層崖懸壁更安梯。攜行三十年吟伴，未有詩人□□□。
酬歐陽秀才卷
作者：齊己（唐）

三十篇多十九章，□聲風力撼疏篁。不堪更有精搜處，誰見蕭蕭雨夜堂。
聞雁
作者：齊己（唐）

瀟湘浦暖全迷鶴，邏逤川寒只有雕。誰向孤舟憶兄弟，坐看連雁度橫橋。
送高麗二僧南遊
作者：齊己（唐）

日邊鄉井別年深，中國靈蹤欲遍尋。何處碧山逢長老，分明認取祖師心。
謝猿皮
作者：齊己（唐）

貴向獵師家買得，攜來乞與坐禪床。不知摘月秋潭畔，曾對何人啼斷腸。
酬光上人
作者：齊己（唐）

禪言難後到詩言，坐石心同立月魂。應記前秋會吟處，五更猶在老松根。
送僧歸日本
作者：齊己（唐）

日東來向日西遊，一缽閑尋遍九州。卻憶雞林本師寺，欲歸還待海風秋。
庚午歲十五夜對月
作者：齊己（唐）

海澄空碧正團圓，吟想玄宗此夜寒。玉兔有情應記得，西邊不見舊長安。
紅薔薇花
作者：齊己（唐）

晴日當樓曉香歇，錦帶盤空欲成結。鶯聲漸老柳飛時，狂風吹落猩猩血。
貽九華上人
作者：齊己（唐）

一法傳聞繼老能，九華閑臥最高層。秋鐘盡後殘陽暝，門掩松邊雨夜燈。
寄賡匡圖兄弟
作者：齊己（唐）

僧外閑吟樂最清，年登八十喪南荊。風騷作者為商確，道去碧雲爭幾程。
句
作者：齊己（唐）

春晴遊寺客，花落閉門僧。香傳天下口，□貴火前名。角開香滿室，爐動綠凝鐺。園林將向夕，風雨更吹花。相思坐溪石，□□□山風。夕照背高臺，殘鐘殘角催。五老峰前相見時，兩無言語各揚眉。高人愛惜藏巖裡，白bv封題寄火前。（《詠茶》，
題黃居寀秋山圖
作者：徐光溥（唐）

天與黃筌藝奇絕，筆精回感重瞳悅。運思潛通造化工，高低向背無遺勢，重巒疊嶂何孱顏。目想心存妙尤極，崎嶇石磴絕遊蹤，薄霧冥冥藏半峰。娑蘿掩映迷仙洞，屈原江上嬋娟竹，陶潛籬下芳菲菊。良宵只恐鷓鴣啼，颯颯白蘋欲起風，黯黯紅蕉猶帶雨。曲沼芙蓉香馥鬱，秋山秀兮秋江靜，江光山色相輝映。雪迸飛泉濺釣磯，白旻鷹逞淩風勢，薛稷鶴誇警露姿。方原畫山空巉巖，若教對此定妍媸，必定伏膺懷愧悚。再三展向冕旒側。便是移山回澗力。大李小李滅聲華，獻之愷之無顏色。彷彿垂綸渭水濱，吾皇睹之思良臣。依稀荷鍤傅巖野，才當老人星應候，願與南山俱獻壽。微臣稽首貢長歌，
同劉侍郎詠筍
作者：徐光溥（唐）

迸出班犀數十株，更添幽景向蓬壺。出來似有淩雲勢，用作丹梯得也無。
貫休應夢羅漢畫歌
作者：歐陽炯（唐）

西嶽高僧名貫休，孤情峭拔淩清秋。天教水墨畫羅漢，忽然夢裡見真儀，脫下袈裟點神筆。高握節腕當空擲，怪石安拂嵌複枯，真僧列坐連跏趺。形如瘦鶴精神健，看經弟子擬聞聲，瞌睡山童疑有夢。不知夏臘幾多年，案前臥象低垂鼻，崖畔戲猿斜展臂。芭蕉花裡刷輕紅，繩開梵夾兩三片，線補衲衣千萬行。林間亂葉紛紛墮，休公休公逸藝無人加，聲譽喧喧遍海涯。五七字句一千首，若將書畫比休公，只恐當時浪生死。休公休公始自江南來入秦，於今到蜀無交親。詩名畫手皆奇絕，覷你凡人爭是人。瓦棺寺裡維摩詰，
題景煥畫應天寺壁天王歌
作者：歐陽炯（唐）

錦城東北黃金地，故跡何人興此寺。白眉長老重名公，鬼神怪異滿壁走，當簷颯颯生秋光。我聞天王分理四天下，毗沙大像何光輝，手擎巨塔淩雲飛。地神對出寶瓶子，張僧繇是有神人，吳道子稱無敵者。奇哉妙手傳孫公，寶冠動總生威容，趨蹌左右來傾恭。臂橫鷹爪尖纖利，蟒蛇拖得渾身墮，精魅搦來雙眼空。當時此藝實難有，後人見者皆心驚，盡為名公不敢爭。誰知未滿三十載，曾持象簡累為官，又有蛇珠常在握。昔年長老遇奇蹤，逡巡隊仗何顛逸，散漫奇形皆湧出。交加器械滿虛空，腕頭獅子咬金甲，腳底夜叉擊絡鞮。馬頭壯健多筋節，眉粗眼豎發如錐，怪異令人不可知。科頭巨卒欲生鬼，如何請得二山人，下筆鹹成千古事。君不見明皇天寶年，後來畫品列名賢，唯此二人堪比肩。人間是物皆求得，
漁父歌二首
作者：歐陽炯（唐）

擺脫塵機上釣船，免教榮辱有流年。無系絆，沒愁煎，風浩寒溪照膽明，小君山上玉蟾生。荷露墜，翠煙輕，
大遊仙詩
作者：歐陽炯（唐）

赤城霞起武陵春，桐柏先生解守真。白石橋高曾縱步，自領蓬萊都水監，只憂滄海變成塵。
楊柳枝
作者：歐陽炯（唐）

軟碧搖煙似送人，映花時把翠蛾嚬。青青自是風流主，慢颯金絲待洛神。
句
作者：歐陽炯（唐）

古人重到今人愛，萬局都無一局同。（《賦棋》，
感懷詩
作者：劉義度（唐）

昨日方髽髻，如今滿頷髯。紫閣無心戀，青山有意潛。
同徐學士詠筍
作者：劉羲叟（唐）

徐徐出土非人種，枝葉難投日月壺。為是因緣生此地，從他長養譬如無。
複留侯從效問南漢劉巖改名龑字音義
作者：詹敦仁（唐）

伏羲初畫卦，蒼氏乃制字。點畫有偏旁，陰陽貴協比。古者不嫌名，周公始稱諱。始諱猶未酷，後習轉多忌。或援他代易，或變文迴避。濫觴久滋蔓，傷心日益熾。孫休命子名，吳國尊王意。𩅦莔𩅔𧟨僻，h4昷h7h8異。梁複踵已非，時亦跡舊事。h5傑自其一，蜀闖是其二。鄙哉化䁈名，陋矣hAha義。大唐有天下，武后擁神器。私制迄無取，古音實相類。hBhChb囝星，hDhd厓he埊。缶圀及曌hE，作史難詳備。唐祚值傾危，劉龑懷僭偽。籲嗟毒蛟輩，睥睨飛龍位。龑巖雖同音，形體殊乖致。廢學愧未弘，來問辱不棄。奇字難雄博，摛文伏韓智。因誦鄙所聞，敢布諸下吏。
柳堤詩
作者：詹敦仁（唐）

種稻三十頃，種柳百餘株。稻可供饘粥，柳可爨庖廚。息耒柳陰下，讀書稻田隅。以樂堯舜道，同是耕莘夫。
勸王氏入貢，寵予以官，作辭命篇
作者：詹敦仁（唐）

爭霸圖王事總非，中原失統可傷悲。往來賓主如郵傳，江山有待早歸去，好向鷦林擇一枝。
餘遷泉山城，留侯招遊郡圃作此
作者：詹敦仁（唐）

當年巧匠制茅亭，臺館翬飛匝郡城。萬灶貔貅戈甲散，試問亭前花與柳，幾番衰謝幾番榮。
留侯受南唐節度使知郡事，闢予為屬，以詩謝之
作者：詹敦仁（唐）

晉江江畔趁春風，耕破雲山幾萬重。兩足一犁無外事，使君何啻五侯封。
遣子訪劉乙
作者：詹敦仁（唐）

掃石耕山舊子真，布衣草履自隨身。石崖壁立題詩處，知是當年鳳閣人。
永嘉亂，衣冠南渡，流落南泉，作憶昔吟
作者：詹琲（唐）

憶昔永嘉際，中原板蕩年。衣冠墜塗炭，輿輅染腥羶。國勢多危厄，宗人苦播遷。南來頻灑淚，渴驥每思泉。
癸卯閩亂，從弟監察禦史敬凝迎仕別作
作者：詹琲（唐）

一別幾經春，棲遲晉水濱。鶺鴒長在唸，鴻雁忽來賓。五鬥嫌腰折，朋山刺眼新。善辭如複我，四海五湖身。
追和秦隱君辭薦之韻，上陳侯乞歸鳳山
作者：詹琲（唐）

誰言悅口是甘肥，獨酌鵝兒啖翠微。蠅利薄於青紙扇，擊壤太平朝野客，鳳山深處□生輝。
雲
作者：幸夤遜（唐）

因登巨石知來處，勃勃元生綠蘚痕。靜即等閒藏草木，不獨朝朝在巫峽，楚王何事謾勞魂。
句
作者：幸夤遜（唐）

苦教作鎮居中國，爭得泥金在泰山。（《岷山》，才聞暖律先偷眼，既待和風始展眉。蒙君知重惠瓊實，薄起金刀釘玉深。嚼處春冰敲齒冷，咽時雪液沃心寒。（《梨》，深妝玉瓦平無壟，亂拂蘆花細有聲。日回禽影穿疏木，風遞猿聲入小樓。
詩
作者：丁元和（唐）

九重天子人中貴，五等諸侯閫外尊。爭似布衣雲水客，不將名字掛乾坤。
詠蜀都城上芙蓉花
作者：張立（唐）

四十裡城花發時，錦囊高下照坤維。雖妝蜀國三秋色，難入豳風七月詩。
又詠
作者：張立（唐）

去年今日到城都，城上芙蓉錦繡舒。今日重來舊遊處，此花憔悴不如初。
句
作者：張立（唐）

朝廷不用憂巴蜀，稱霸何曾是蜀人。（《初唐明宗徙蜀豪傑入洛賦》）
烏夜號
作者：李群玉（唐）

層波隔夢渚，一望青楓林。有鳥在其間，達曉自悲吟。是時月黑天，四野煙雨深。如聞生離哭，其聲痛人心。悄悄夜正長，空山響哀音。遠客不可聽，坐愁華髮侵。既非蜀帝魂，恐是桓山禽。四子各分散，母聲猶至今。
昇仙操
作者：李群玉（唐）

嬴女去秦宮，瓊笙飛碧空。鳳臺閉煙霧，鸞吹飄天風。複聞周太子，亦遇浮丘公。叢簧發天弄，輕舉紫霞中。濁世不久駐，清都路何窮。一去霄漢上，世人那得逢。
雨夜呈長官
作者：李群玉（唐）

遠客坐長夜，雨聲孤寺秋。請量東海水，看取淺深愁。愁窮重於山，終年壓人頭。朱顏與芳景，暗赴東波流。鱗翼思風水，青雲方阻修。孤燈冷素豔，蟲響寒房幽。借問陶淵明，何物號忘憂。無因一酩酊，高枕萬情休。
小弟艎南遊近書來
作者：李群玉（唐）

湘南客帆稀，遊子寡訊息。經時停尺素，望盡雲邊翼。笑言頻夢寐，獨立想容色。落景無來人，修江入天白。停停倚門念，瑟瑟風雨夕。何處泊扁舟，迢遞湍波側。秋歸舊窗竹，永夜一淒寂。吟爾鶺鴒篇，中宵慰相憶。
贈方處士
作者：李群玉（唐）

白衣方外人，高閑溪中鶴。無心戀稻粱，但以林泉樂。赤霄終得意，天池俟飛躍。歲晏入帝鄉，期君在寥廓。
秋怨
作者：李群玉（唐）

瑟瑟涼海氣，西來送愁容。金風死綠蕙，玉露生寒松。所思在溟碧，無因一相逢。登樓睇去翼，目盡滄波重。虛窗度流螢，斜月啼幽蛩。疏紅落殘豔，冷水凋芙蓉。歲暮空太息，年華逐遺蹤。凝情耿不寐，攬涕起疏慵。
感春
作者：李群玉（唐）

春情不可狀，豔豔令人醉。暮水綠楊愁，深窗落花思。吳宮新暖日，海燕雙飛至。秋思逐煙光，空濛滿天地。
山中秋夕
作者：李群玉（唐）

抱琴出南樓，氣爽浮雲滅。松風吹天簫，竹路踏碎月。後山鶴唳定，前浦荷香發。境寂良夜深，了與人間別。
將遊羅浮登廣陵楞伽臺別羽客
作者：李群玉（唐）

清遠登高臺，晃朗縱覽曆。濯泉喚仙風，於此蕩靈魄。冷光邀遠目，百里見海色。送雲歸蓬壺，望鶴滅秋碧。波瀾收日氣，天自回澄寂。百越落掌中，十洲點空白。身居飛鳥上，口詠玄元籍。飄如出塵籠，想望吹簫客。冥冥人間世，歌笑不足惜。朅來羅浮巔，披雲煉瓊液。謝公雲岑興，可以躡高跡。吾將抱瑤琴，絕境縱所適。
盧溪道中
作者：李群玉（唐）

曉發潺湲亭，夜宿潺湲水。風篁掃石瀨，琴聲九十裡。光奔覺來眼，寒落夢中耳。曾向三峽行，巴江亦如此。
湖中古愁三首
作者：李群玉（唐）

涼風西海來，直渡洞庭水。翛翛木葉下，白浪連天起。蘅蘭委皓雪，百草一時死。摧殘負志人，感歎何窮已。昔我睹雲夢，窮秋經汨羅。靈均竟不返，怨氣成微波。奠桂開古祠，朦朧入幽蘿。落日瀟湘上，淒涼吟九歌。南雲哭重華，水死悲二女。天邊九點黛，白骨迷處所。朦朧波上瑟，清夜降北渚。萬古一雙魂，飄飄在煙雨。
別狄佩
作者：李群玉（唐）

翠竹不著花，鳳雛長忍饑。未開凡霄翮，空把碧梧枝。聖人奏雲韶，祥鳳一來儀。文章耀白日，眾鳥莫敢窺。鬱抑不自言，凡鳥何由知。當看九千仞，飛出太平時。
古鏡
作者：李群玉（唐）

明月何處來，朦朧在人境。得非軒轅作，妙絕世莫並。瑤匣開旭日，白電走孤影。泓澄一尺天，徹底寒霜景。冰輝凜毛髮，使我肝膽冷。忽驚行深幽，面落九秋井。雲天入掌握，爽朗神魂淨。不必負局仙，金沙發光炯。陰沉蓄靈怪，可與天地永。恐為悲龍吟，飛去在俄頃。
我思何所在
作者：李群玉（唐）

我思何所在，乃在陽臺側。良宵相望時，空此明月色。歸魂泊湘雲，飄蕩去不得。覺來理舟楫，波浪春湖白。煙光浩楚秋，瑤草不忍摘。因書天末心，系此雙飛翼。
送蕭綰之桂林
作者：李群玉（唐）

蘭香佩蘭人，弄蘭蘭江春。爾為蘭林秀，芳藻驚常倫。燦燦鳳池裔，一毛今再新。竹花不給口，憔悴清湘濱。一朝南溟飛，彩翮不可親。蒼梧雲水晚，離思空凝顰。我亦縱煙棹，西浮彭蠡津。丈夫未虎變，落魄甘風塵。大禹惜寸陰，況我無才身。流光銷道路，以此生嗟辛。萬裡闊分袂，相思杳難申。桂水秋更碧，寄書西上鱗。
感興四首
作者：李群玉（唐）

子雲吞白鳳，遂吐太玄書。幽微十萬字，枝葉何扶疏。婉孌猛虎口，甘言累其初。一睹美新作，斯瑕安可除。昔竊不死藥，奔空有嫦娥。盈盈天上豔，孤潔棲金波。織女了無語，長宵隔銀河。軋軋揮素手，幾時停玉梭。洞房三五夕，金釭凝焰滅。美人抱雲和，斜倚紗窗月。沈吟想幽夢，閨思深不說。弦冷玉指寒，含顰待明發。朔雁銜邊秋，寒聲落燕代。先驚愁人耳，顏發潛消改。凝雲蔽洛浦，夢寐勞光彩。天邊無書來，相思淚成海。
將之吳越留別坐中文酒諸侶
作者：李群玉（唐）

秋色滿水國，江湖興蕭然。氛埃斂八極，萬裡淨澄鮮。涔浦縱孤棹，吳門渺三千。回隨衡陽雁，南入洞庭天。早聞陸士龍，矯掌跨山川。非思鱸魚膾，且弄五湖船。暝泊遠浦霞，曉飯蘆洲煙。風流訪王謝，佳境恣洄沿。霜剪別岸柳，香枯北池蓮。歲華坐搖落，寂寂感流年。明朝即漂萍，離憾無由宣。相思空江上，何處金波圓。
大雲池泛舟
作者：李群玉（唐）

九月蓮花死，萍枯霜水清。船浮天光遠，棹拂翠瀾輕。古木□□□，了無煙靄生。遊鱗泳皎潔，洞見逍遙情。漁父一曲歌，滄浪遂知名。未知斯水上，可以濯吾纓。
送友人之峽
作者：李群玉（唐）

東吳有賦客，願識陽臺仙。彩毫飛白雲，不減郢中篇。楚水五月浪，輕舟入暮煙。巫雲多感夢，桂楫早迴旋。
登宜春醉宿景星寺寄鄭判官兼簡空上人
作者：李群玉（唐）

曉發碧水陽，暝宿金山寺。松風灑寒雨，淅瀝醒餘醉。夜中香積飯，蔬粒俱精異。境寂滅塵愁，神高得詩思。皎皎滎陽子，芳春富才義。漲海豁心源，冰壺見門地。碧霄有鳩序，未展聯行翅。俱笑一尺繩，三年絆騏驥。摧藏擔簦客，鬱抑胸襟事。名業爾未從，臨風嘿舒志。一身渺雲嶺，中夜空涕泗。側枕對孤燈，衾寒不成寐。糧薪極桂玉，大道生榛刺。恥息惡木陰，難書劍歌意。揚鞭入莽蒼，山驛淩煙翠。越鳥日南飛，芳音願相次。
江樓獨酌懷從叔
作者：李群玉（唐）

水國發爽氣，川光靜高秋。酣歌金尊醁，送此清風愁。楚色忽滿目，灘聲落西樓。雲翻天邊葉，月弄波上鉤。芳意長搖落，蘅蘭謝汀洲。長吟碧雲合，悵望江之幽。
登章華樓
作者：李群玉（唐）

楚子故宮地，蒼然雲水秋。我來覽從事，落景空生愁。伯業沒荊棘，雄圖成古丘。沈吟問鼎語，但見東波流。徵鴻引鄉心，一去何悠悠。晴湖碧雲晚，暝色空高樓。迢遞趨遠嶠，微茫入孤舟。空路不堪望，西風白浪稠。
驄馬
作者：李群玉（唐）

浮雲何權奇，絕足世未知。長嘶清海風，蹀躞振雲絲。由來渥窪種，本是蒼龍兒。穆滿不再活，無人昆閬騎。若識躍嶠怯，甯勞耀金羈。青芻與白水，空笑駑駘肥。伯樂儻一見，應驚耳長垂。當思八荒外，逐日向瑤池。
贈方處士兼以寫別
作者：李群玉（唐）

天與雲鶴情，人間恣詩酒。龍宮奉採覓，澒洞一千首。清如南燻絲，韻若黃鐘吼。喜於風騷地，忽見陶謝手。籍籍九江西，篇篇在人口。芙蓉為芳菲，未落諸花後。所知心眼大，別自開戶牖。才力似風鵬，誰能算升鬥。無營傲雲竹，琴帙靜為友。鸞鳳戢羽儀，騏驥在郊藪。鏡湖春水綠，越客憶歸否。白衣四十秋，逍遙一何久。此身無定跡，又逐浮雲走。離思書不窮，殘陽落江柳。
湘西寺霽夜
作者：李群玉（唐）

雨過琉璃宮，佳興浩清絕。松風冷晴灘，竹路踏碎月。月波蕩如水，氣爽星朗滅。皓夜千樹寒，崢嶸萬巖雪。後山鶴唳斷，前池荷香發。境寂涼夜深，神思空飛越。
傷思
作者：李群玉（唐）

八月白露濃，芙蓉抱香死。紅枯金粉墮，寥落寒塘水。西風團葉下，疊縠參差起。不見棹歌人，空垂綠房子。
送鄭京昭之雲安
作者：李群玉（唐）

君吟高唐賦，路過巫山渚。莫令巫山下，幽夢惹雲雨。往事幾千年，芬菲今尚傳。空留荊王館，巖嶂深蒼然。楚水五月浪，輕舟入蘋煙。送君揚楫去，愁絕郢城篇。
送處士自番禺東遊便歸蘇臺別業
作者：李群玉（唐）

啞軋暮江上，櫓聲搖落心。宛陵三千里，路指吳雲深。蓴菜動歸興，忽然聞會吟。南浮龍川月，東下敬亭岑。多君詠逍遙，結蘿碧溪陰。高籠華表鶴，靜對幽蘭琴。汗漫江海思，傲然抽冠簪。歸嶼未雲寂，還家應追尋。二陸文苑秀，岧嶢懷所欽。惜我入洛晚，不睹雙南金。江左風流盡，名賢成古今。送君無限意，別酒但加斟。
法華微上人盛話金山境勝，舊遊在目，吟成此篇
作者：李群玉（唐）

江上青蓮宮，人間蓬萊島。煙霞與波浪，隱映樓臺好。潮門梵音靜，海日天光早。願與靈鷲人，吟經此終老。
洞庭入澧江寄巴丘故人
作者：李群玉（唐）

四月桑半枝，吳蠶初弄絲。江行好風日，燕舞輕波時。去事旋成夢，來歡難預期。唯憑東流水，日夜寄相思。
自澧浦東遊江表，途出巴丘，投員外從公虞
作者：李群玉（唐）

短翮後飛者，前攀鸞鶴翔。力微應萬裡，矯首空蒼蒼。誰昔探花源，考盤西嶽陽。高風動商洛，綺皓無馨香。一朝下蒲輪，清輝照巖廊。孤醒立眾醉，古道何由昌。經術震浮蕩，國風掃齊梁。文襟即玄圃，筆下成琳琅。霞水散吟嘯，松筠奉琴觴。冰壺避皎潔，武庫羞鋒鋩。小子書代耕，束發頗自強。艱哉水投石，壯志空摧藏。十年侶龜魚，垂頭在沅湘。巴歌掩白雪，鮑肆埋蘭芳。騷雅道未喪，何憂名不彰。饑寒束困厄，默塞飛星霜。百志不成一，東波擲年光。塵生脫粟甑，萬裡違高堂。中夜恨火來，焚燒九回腸。平明梁山淚，緣枕沾匡床。依泊洞庭波，木葉忽已黃。哀砧搗秋色，曉月啼寒螿。複此棹孤舟，雲濤浩茫茫。朱門待媒勢，短褐誰揄揚。仰羨野陂鳧，無心憂稻粱。不如天邊雁，南北皆成行。男兒白日間，變化未可量。所希困辱地，剪拂成騰驤。咋筆話肝肺，詠茲枯魚章。何由首西路，目斷白雲鄉。
洞庭驛樓雪夜宴集，奉贈前湘州張員外
作者：李群玉（唐）

昔與張湘州，閑登嶽陽樓。目窮衡巫表，興盡荊吳秋。擲筆落郢曲，巴人不能酬。是時簪裾會，景物窮冥搜。誤忝玳筵秀，得陪文苑遊。幾篇雲楣上，風雨沉銀鉤。□□□□□，□□□滄洲。童兒待郭伋，竹馬空遲留。路指雲漢津，誰能吟四愁。銀壺傲海雪，青管羅名謳。賤子跡未安，謀身拙如鳩。分隨煙霞老，豈有風雲求。不逐萬物化，但貽知己羞。方窮立命說，戰勝心悠悠。不然蹲會稽，鉤下三五牛。所期波濤助，燀赫呈吞舟。
送鄭子寬棄官東遊便歸女幾
作者：李群玉（唐）

八月湖浸天，揚帆入秋色。岷峨雪氣來，寒漲瀟湘碧。子真冥鴻志，不逐籠下翼。九女疊雲屏，於焉恣棲息。新詩山水思，靜入陶謝格。困醉松花春，追攀紫煙客。相逢十年舊，嚬笑等歡慽。一飯玉露蔬，中腸展堆積。停食不盡意，傾意悵可惜。雲水一分飛，離憂洞庭側。回車三鄉路，仙菊正堪摘。寄謝杜蘭香，何年別張碩。
長沙九日登東樓觀舞
作者：李群玉（唐）

南國有佳人，輕盈綠腰舞。華筵九秋暮，飛袂拂雲雨。翩如蘭苕翠，婉如遊龍舉。越豔罷前溪，吳姬停白紵。慢態不能窮，繁姿曲向終。低迴蓮破浪，淩亂雪縈風。墜珥時流盻，修裾欲溯空。唯愁捉不住，飛去逐驚鴻。
龍山人惠石廩方及團茶
作者：李群玉（唐）

客有衡嶽隱，遺餘石廩茶。自雲淩煙露，採掇春山芽。珪璧相壓疊，積芳莫能加。碾成黃金粉，輕嫩如松花。紅爐爨霜枝，越兒斟井華。灘聲起魚眼，滿鼎漂清霞。凝澄坐曉燈，病眼如蒙紗。一甌拂昏寐，襟鬲開煩拏。顧渚與方山，誰人留品差？持甌默吟味，搖膝空諮嗟。
宿鳥遠峽化臺遇風雨
作者：李群玉（唐）

孤鶴長松顛，獨宿萬巖雨。龍湫在石腳，引袂時一取。驚風折喬木，飛焰獵窗戶。半夜霹靂聲，高齋有人語。
嶽陽春晚
作者：李群玉（唐）

不覺春物老，塊然湖上樓。雲沙鷓鴣思，風日沅湘愁。去翼滅雲夢，來帆指昭丘。所嗟芳桂晚，寂寞對汀洲。
漢陽春晚
作者：李群玉（唐）

漢陽抱青山，飛樓映湘渚。白雲蔽黃鶴，綠樹藏鸚鵡。憑高送春目，流恨傷千古。遐思禰衡才，令人怨黃祖。
將離澧浦置酒野嶼奉懷沈正字昆弟三人聯登高第
作者：李群玉（唐）

春月三改兔，花枝成綠陰。年光東流水，浩歎傷羈心。酌桂煙嶼晚，鴂鳴江草深。良圖一超忽，萬恨空相尋。上國刈翹楚，才微甘陸沉。無燈假貧女，有淚沾牛衾。衡嶽三麒麟，各振黃鐘音。卿雲被文彩，芳價搖詞林。夫子芸閣英，養鱗湘水潯。晴沙踏蘭菊，隱幾當青岑。明月洞庭上，悠揚掛離襟。停觴一搖筆，聊寄生芻吟。
湘中別成威闍黎
作者：李群玉（唐）

至哉彼上人，冰霜凜規則。遊心杳何境，宴坐入冥默。解空與密行，名臘信崇德。吐論駕秋濤，龍宮發胸臆。群迷行大夜，浩浩一昏黑。赤水千丈深，玄珠幾人得。持杯挹溟漲，至理安可測。甯假喻芭蕉，真成嗅薝蔔。松聲掃白月，霽夜來靜域。清梵罷法筵，天香滿衣襋。何方濟了岸，祗仗慈航力。願與十八賢，同棲翠蓮國。
別尹煉師
作者：李群玉（唐）

吾家五千言，至道懸日月。若非函穀令，誰注流沙說。多君飛升志，機悟獨超拔。學道玉笥山，燒丹白雲穴。南窮衡疑秀，採藥曆幽絕。夜臥瀑布風，朝行碧巖雪。洞宮四百日，玉籍恣探閱。徒以菌蟪姿，緬攀修真訣。塵籠罩浮世，遐思空飛越。一罷棋酒歡，離情滿寥泬。願騎紫蓋鶴，早向黃金闕。城市不可留，塵埃穢仙骨。
飯僧
作者：李群玉（唐）

好讀天竺書，為尋無生理。焚香面金偈，一室唯巾水。交信方外言，二三空門子。峻範照秋霜，高標掩僧史。清晨潔蔬茗，延請良有以。一落喧嘩競，棲心願依止。奔曦入半百，冉冉頹濛汜。雲泛名利心，風輕是非齒。向為情愛縛，未盡金仙旨。以靜制猿心，將虞瞥然起。綸巾與藜杖，此意真已矣。他日雲壑間，來尋幽居士。
贈迴雪
作者：李群玉（唐）

迴雪舞縈盈，縈盈若迴雪。腰支一把玉，只恐風吹折。如能買一笑，滿鬥量明月。安得金蓮花，步步承羅襪。
將之京國贈薛員外
作者：李群玉（唐）

黃葉下空館，寂寥寒雨愁。平居歲華晏，絡緯啼林幽。節物凋壯志，咄嗟不能休。空懷趙鞅歎，變化良無由。所思杳何知，側身仰皇州。蒼煙晦楚野，寒浪埋昭丘。趙壹賦命薄，陳思多世憂。翻然羨魚鳥，暢矣山川遊。薛公龍泉姿，其氣在鬥牛。南冠束秀髮，白石勞悲謳。圭袞照崇閱，文儒嗣箕裘。曠然方寸地，霽海浮雲舟。澧浦一遺佩，郢南再悲秋。叫閽路既阻，浩蕩懷靈修。莫奏武溪笛，且登仲宣樓。亨通與否閉，物理相沉浮。天子坐宣室，夔龍奉謨猷。行當賜環去，豈作遺賢羞。
送魏珪覲省
作者：李群玉（唐）

木落楚色深，風高浪花白。送君飛一葉，鳥逝入空碧。猗歟白華秀，傷心倚門夕。不知雲漲遙，萬裡看咫尺。蕭蕭青楓岸，去掩江山宅。離觴有黃花，節物助淒戚。瀟湘入𤃩桂，一路縈水石。煙蘿拂行舟，玉瀨鏘枕蓆多君林泉趣，耽玩日成癖。長嘯淩清暉，襟情當雪滌。登龍屈指內，飛譽甚籍籍。未折月中枝，甯隨宋都鶂。曰餘吞聲地，舉足傷瓦礫。見爾一開顏，溫明乃珠璧。春風到雲嶠，把酒時相憶。豆蔻花入船，鷓鴣啼送客。颺天與瘴海，此去備沿曆。珍重春官英，加餐數刀帛。
始忝四座奏狀聞薦蒙恩授官旋進歌詩延英宣賜言懷紀事呈同館諸公二十四韻
作者：李群玉（唐）

兩鬢有二毛，光陰流浪中。形骸日土木，志氣隨雲風。冥默楚江畔，蕭條林巷空。幽鳥事翔翥，斂翼依蒿蓬。一飯五放箸，愀然念途窮。孟門在步武，所向何由通。只徵大易言，物否不可終。庶期白雪調，一奏驚凡聾。昨忝丞相召，揚鞭指冥鴻。姓名掛丹詔，文句飛天聰。解薜龍鳳署，懷鉛蘭桂叢。聲名仰聞見，煙漢陪高蹤。峨峨群玉山，肅肅紫殿東。神飆泛鐘漏，佳氣浮筠松。自顧瑉玞璞，何緣侶圭琮。群賢垂重價，省已增磨礱。天子棲穆清，三臺付夔龍。九霄降雨露，萬國望時雍。巍巍致君期，勳華將比崇。承天四柱石，嶷若窺衡嵩。日見帝道升，謀猷垂景鐘。寰瀛納壽域，翔泳皆沖融。百神儼雲亭，佇將告成功。吾徒事文藻，驤首歌登封。
穆天子
作者：李群玉（唐）

穆滿恣逸志，而輕天下君。一朝得八駿，逐日西溟濆。寂漠崦嵫幽，絕跡留空文。三千閟宮豔，怨絕寧勝雲。或言帝軒轅，乘龍淩紫氛。橋山葬弓劍，曖昧竟難分。不思五絃琴，作歌詠南燻。但聽西王母，瑤池吟白雲。
廣州重別方處士之封川
作者：李群玉（唐）

楚國傲名客，九州遍芳聲。白衣謝簪紱，雲臥重巖扃。長波飛素舸，五月下南溟。大笑相逢日，天邊作酒星。七年一雲雨，常恨輝容隔。天末又分襟，離憂鬢堪白。願回淩潮楫，且著登山屐。共期羅浮秋，與子醉海色。
洞庭遇秋
作者：李群玉（唐）

塵愁老來顏，久與江山隔。逍遙澄湖上，洗眼見秋色。涼波弄輕棹，湖月生遠碧。未減遙客情，西望杳何極。
寄短書歌
作者：李群玉（唐）

骨肉萍蓬各天末，十度附書九不達。孤臺冷眼無來人，三年音信凝顰外，一曲哀歌白髮生。
王內人琵琶引
作者：李群玉（唐）

檀槽一曲黃鐘羽，細撥紫雲金鳳語。萬裡胡天海寒秋，嬴女停吹降浦簫，嫦娥淨掩空波瑟。翠幕橫雲蠟焰光，
醒起獨酌懷友
作者：李群玉（唐）

西風靜夜吹蓮塘，芙蓉破紅金粉香。摘花把酒弄秋芳，
競渡時在湖外偶為成章
作者：李群玉（唐）

雷奔電逝三千兒，彩舟畫楫射初暉。喧江雷鼓鱗甲動，綠草斜煙日暮時，笛聲幽遠愁江鬼。
秋浦歌十七首
作者：李白（唐）

秋浦長似秋，蕭條使人愁。客愁不可度，行上東大樓。正西望長安，下見江水流。寄言向江水，汝意憶儂不。遙傳一掬淚，為我達揚州。秋浦猿夜愁，黃山堪白頭。清溪非隴水，翻作斷腸流。欲去不得去，薄遊成久遊。何年是歸日，雨淚下孤舟。秋浦錦駝鳥，人間天上稀。山雞羞淥水，不敢照毛衣。兩鬢入秋浦，一朝颯已衰。猿聲催白髮，長短盡成絲。秋浦多白猿，超騰若飛雪。牽引條上兒，飲弄水中月。愁作秋浦客，強看秋浦花。山川如剡縣，風日似長沙。醉上山公馬，寒歌甯戚牛。空吟白石爛，淚滿黑貂裘。秋浦千重嶺，水車嶺最奇。天傾欲墮石，水拂寄生枝。江祖一片石，青天掃畫屏。題詩留萬古，綠字錦苔生。千千石楠樹，萬萬女貞林。山山白鷺滿，澗澗白猿吟。君莫向秋浦，猿聲碎客心。邏人橫鳥道，江祖出魚梁。水急客舟疾，山花拂面香。水如一匹練，此地即平天。耐可乘明月，看花上酒船。淥水淨素月，月明白鷺飛。郎聽採菱女，一道夜歌歸。爐火照天地，紅星亂紫煙。赧郎明月夜，歌曲動寒川。白髮三千丈，緣愁似個長。不知明鏡裡，何處得秋霜。秋浦田舍翁，採魚水中宿。妻子張白鷳，結罝映深竹。桃波一步地，了了語聲聞。暗與山僧別，低頭禮白雲。
當塗趙炎少府粉圖山水歌
作者：李白（唐）

峨眉高出西極天，羅浮直與南溟連。名公繹思揮彩筆，洞庭瀟湘意渺綿，三江七澤情洄沿。驚濤洶湧向何處，心搖目斷興難盡，幾時可到三山巔。西峰崢嶸噴流泉，此中冥昧失晝夜，隱幾寂聽無鳴蟬。長松之下列羽客，訟庭無事羅眾賓，杳然如在丹青裡。五色粉圖安足珍，
永王東巡歌十一首
作者：李白（唐）

永王正月東出師，天子遙分龍虎旗。樓船一舉風波靜，江漢翻為雁鶩池。三川北虜亂如麻，四海南奔似永嘉。但用東山謝安石，為君談笑靜胡沙。雷鼓嘈嘈喧武昌，雲旗獵獵過尋陽。秋毫不犯三吳悅，春日遙看五色光。龍蟠虎踞帝王州，帝子金陵訪古丘。春風試暖昭陽殿，明月還過鳷鵲樓。二帝巡遊俱未回，五陵松柏使人哀。諸侯不救河南地，更喜賢王遠道來。丹陽北固是吳關，畫出樓臺雲水間。千巖烽火連滄海，兩岸旌旗繞碧山。王出三山按五湖，樓船跨海次陪都。戰艦森森羅虎士，征帆一一引龍駒。長風掛席勢難回，海動山傾古月摧。君看帝子浮江日，何似龍驤出峽來。祖龍浮海不成橋，漢武尋陽空射蛟。我王樓艦輕秦漢，卻似文皇欲渡遼。帝寵賢王入楚關，掃清江漢始應還。初從雲夢開朱邸，更取金陵作小山。試借君王玉馬鞭，指揮戎虜坐瓊筵。南風一掃胡塵靜，西入長安到日邊。
上皇西巡南京歌十首
作者：李白（唐）

胡塵輕拂建章臺，聖主西巡蜀道來。劍壁門高五千尺，石為樓閣九天開。九天開出一成都，萬戶千門入畫圖。草樹雲山如錦繡，秦川得及此間無。華陽春樹號新豐，行入新都若舊宮。柳色未饒秦地綠，花光不減上陽紅。誰道君王行路難，六龍西幸萬人歡。地轉錦江成渭水，天回玉壘作長安。萬國同風共一時，錦江何謝曲江池。石鏡更明天上月，後宮親得照蛾眉。濯錦清江萬裡流，雲帆龍舸下揚州。北地雖誇上林苑，南京還有散花樓。錦水東流繞錦城，星橋北掛象天星。四海此中朝聖主，峨眉山下列仙庭。秦開蜀道置金牛，漢水元通星漢流。天子一行遺聖跡，錦城長作帝王州。水綠天青不起塵，風光和暖勝三秦。萬國煙花隨玉輦，西來添作錦江春。劍閣重關蜀北門，上皇歸馬若雲屯。少帝長安開紫極，雙懸日月照乾坤。
峨眉山月歌
作者：李白（唐）

峨眉山月半輪秋，影入平羌江水流。夜發清溪向三峽，思君不見下渝州。
峨眉山月歌，送蜀僧晏入中京
作者：李白（唐）

我在巴東三峽時，西看明月憶峨眉。月出峨眉照滄海，峨眉山月還送君，風吹西到長安陌。長安大道橫九天，我似浮雲殢吳越，君逢聖主遊丹闕。一振高名滿帝都，
赤壁歌送別
作者：李白（唐）

二龍爭戰決雌雄，赤壁樓船掃地空。烈火張天照雲海，一一書來報故人，我欲因之壯心魄。